ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
வெளிநாட்டு வேலைவாய்ப்பு வழங்கும் முகவர்களுக்கான கருத்தரங்கம்
வெளியுறவு அமைச்சகத்தின் புலம் பெயர்ந்தோர் பாதுகாவலர் பிரிவு சார்பில், “திரைகடல் ஓடியும் பாதுகாப்பாக திரவியம் தேடு” என்ற தலைப்பில் வெளிநாட்டு வேலைவாய்ப்பு வழங்கும் முகவர்களுக்கான கருத்தரங்கம் சென்னையில் நடைபெற்றது. வெளிநாடுகளுக்கு வேலைவாய்ப்புத் தேடி முகவர்கள் மூலம் செல்லும் தொழிலாளர்களை பாதுகாப்பது தொடர்பாக மேற்கொள்ள வேண்டிய நடவடிக்கைகள் குறித்து இக்கருத்தரங்கில் விவாதிக்கப்பட்டது.
நிகழ்ச்சியில் உரையாற்றிய தாம்பரம் காவல் துறை ஆணையர் திரு எம் ரவி, அங்கீகரிக்கப்படாத உள்ளூர் முகவர்கள் ஆலோசனைப்படி, சுற்றுலா விசாவில் வெளிநாடு செல்லும் தொழிலாளர்கள் பல்வேறு சிரமங்களுக்கு ஆளாவதை சுட்டிக்காட்டினார். ஒரு வேலைக்காக அழைத்துச் செல்லப்படும் தொழிலாளர்கள் வெளிநாடுகளில் வேறு வேலையை செய்யுமாறு நிர்பந்தப்படுத்தப்படுவதையும், நிர்ணயிக்கப்பட்ட வேலை நேரத்தைவிட அதிகமாக வேலை வாங்குவதையும், எடுத்துக் காட்டிய அவர், தொழிலாளர்கள் இவ்வாறு துன்புறுத்தப்படுவதைத் தடுக்க வெளிநாட்டு வேலைவாய்ப்பு தொடர்பான விளம்பரங்களை வெளியிட வெளியுறவு அமைச்சகத்தின் அனுமதி பெறுவது கட்டாயமாக்கப்பட வேண்டும் என்று வலியுறுத்தினார். வெளிநாடு செல்லும் தொழிலாளர்கள் மூலம் அந்நிய செலாவணி ஈட்டப்பட்டு நாட்டின் பொருளாதாரத்திற்கு அவர்கள் உதவுவதால், அவர்களது நலனைப் பாதுகாப்பது அனைவரின் கடமை என்று அவர் குறிப்பிட்டார்.
நிகழ்ச்சியில் கலந்து கொண்ட வெளியுறவு அமைச்சகத்தின் புலம் பெயர்ந்தோருக்கான தலைமைப் பாதுகாவலர் திரு பிரம்மகுமார், போலி முகவர்களிடம் சிக்கும் தொழிலாளர்கள் இன்னலுக்கு ஆளாகி அவர்களது குடும்பமே சிதைந்து போவதாகத் தெரிவித்தார். அதனால் போலி முகவர்களை இனம் கண்டு, அவர்களை ஒழிக்க வெளிநாட்டு வேலைவாய்ப்பு வழங்கும் முகவர்கள் உதவ வேண்டும் என்று அவர் கேட்டுக்கொண்டார்.
புலம் பெயர்ந்த தமிழர் நல ஆணையர் திருமதி ஜெசிந்தா லாசரஸ், வெளிநாடுகளில் வீட்டு வேலை செய்வதற்கும் பிற வேலைகளை செய்வதற்கும் எந்திரங்கள் பயன்படுத்தப்படுவதால், அந்த எந்திரங்களை இயக்குவதற்கு, பல்வேறு துறை சார்ந்த தொழிலாளர்களுக்கு வெளிநாடு செல்வதற்கு முந்தைய புத்தாக்க பயிற்சி வழங்கும் திட்டத்தை அரசு செயல்படுத்த உள்ளதாக கூறினார்.
தமிழ்நாடு அரசின் அயல்நாட்டு வேலைவாய்ப்பு மேலாண் இயக்குநர் இயக்குநர் திரு சி என் மகேஸ்வரன், வெளிநாடுகளுக்கு வேலைக்கு செல்வோர், ஏற்பாடு செய்யும் முகவர்கள், வேலையை அளிக்கும் நிறுவனங்களின் நம்பகத்தன்மை குறித்து, தமது அலுவலகம் மூலமாக அறிந்து கொள்ளலாம் என்று தெரிவித்தார். இதனால் போலி முகவர்களை நம்பி ஏமாறுவது தவிர்க்கப்படும் என அவர் தெரிவித்தார்.
இந்த நிகழ்ச்சியில் சென்னைக்கான மலேஷிய தூதர் திரு சரவணன் கார்த்திகேயன், மத்தி்ய அரசின் சென்னை மண்டல புலம் பெயர்ந்தோர் பாதுகாவலர் திரு வெங்கடாசலம் முருகன், சென்னை மண்டல பாஸ்போர்ட் அதிகாரி திரு எஸ் கோவேந்தன் உள்ளிட்டோர் கலந்து கொண்டனர்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நிலம் கையகப்படுத்துதல்: நகரமயமாக்கலுக்கான ஒரு உருமாற்ற நடவடிக்கை: ஹர்தீப்சிங் புரி
நகர்ப்புற வளர்ச்சியில் அரசு தனியார் ஒத்துழைப்பு அடிப்படையிலான நிலம் கையகப்படுத்துதல் கொள்கை, மாபெரும் மாற்றத்தை பிரதிபலிப்பதாக உள்ளதென மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர்  திரு ஹர்தீப்சிங் புரி தெரிவித்துள்ளார். இத்திட்டத்தின் கீழ் கையகப்படுத்தப்படும் நிலங்கள், தனியார் நில உரிமையாளர்களால் மேம்படுத்தப்படும். தனிப்பட்ட உரிமையாளர்கள் / உரிமையாளர்கள் குழு விதிமுறைகள் மற்றும் வழிகாட்டி நெறிமுறைகளுக்குட்பட்டு, நிலங்களை எவ்வளவு பரப்புக்கும் கையகப்படுத்தி அதனை மேம்படுத்தலாம்.
இந்தக் கொள்கையின்படி 60 : 40 என்ற விகிதத்தில் நிலத்தை மேம்படுத்த வேண்டும். 60% நிலம், உரிமையாளர் / உரிமையாளர் குழுவால், குடியிருப்பு, வணிக வளாகம் போன்ற நோக்கங்களுக்காகவும், எஞ்சிய 40% நிலம், சாலை, பசுமைவெளி மற்றும் குடிநீர், கழிவுநீர், மின்சார வசதிகளுக்காகவும் தனியார் பங்களிப்புடன் மேம்படுத்தப்பட வேண்டும் என்று அவர் தெரிவித்தார்.
புதுதில்லியில் இன்று  பல்வேறு தொழில் கூட்டமைப்புகள் ஏற்பாடு செய்திருந்த நிலம் கையகப்படுத்துதல் தொடர்பான மாநாட்டில் பேசிய ஹர்தீப் சிங் புரி, நாட்டின் பொருளாதார வளர்ச்சிக்கு நகரமயமாக்கல் அவசியம் என்றார். மேலும் நிலம் கையகப்படுத்துதல் திட்டத்தின் கீழ், 6,000 ஹெக்டேருக்கு மேற்பட்ட நிலங்கள், அதற்கான இணையதளத்தில் பதிவு செய்யப்பட்டிருப்பதாகவும் அவர் கூறினார்.
----
(Visitor Counter : 122
பாதுகாப்பு அமைச்சகம்
லடாக்கில் ராணுவ வீரர்களுடன் பாதுகாப்பு அமைச்சர் திரு ராஜ்நாத் சிங் உரையாடினார்
அண்டை நாடுகளுடனான பிரச்சினைகளை பேசி தீர்த்துக் கொள்வதில் நம்பிக்கை கொண்ட நாடான இந்தியா, சீண்டப்பட்டால் தக்க பதிலடியை கொடுக்க எப்போதும் தயாராக உள்ளது என்று திரு ராஜ்நாத் சிங் கூறினார்
லடாக்கில் உள்ள கரு ராணுவ மையத்தில் இந்திய ராணுவத்தின் 14 கார்ப்ஸ் வீரர்களுடன் பாதுகாப்பு அமைச்சர் திரு ராஜ்நாத் சிங் 2021 ஜனவரி 28 அன்று உரையாடினார்.
2020-ம் ஆண்டு கல்வான் பள்ளத்தாக்கு சம்பவத்தில் நாட்டுக்கு ஆற்றும் சேவையின் போது உயிரிழந்த தீரம் மிக்க வீரர்களுக்கு அஞ்சலி செலுத்திய திரு ராஜ்நாத் சிங், அவர்களது மிகப்பெரிய தியாகத்தை நாடு என்றைக்கும் மறக்காது என்றார்.
சம்பவத்தின் போது இந்திய ராணுவம் வெளிப்படுத்திய சிறப்பான வீரத்தை பாராட்டிய அவர், பாதுகாப்பு படைகள் குறித்து நாடு பெருமை படுவதாக கூறினார்.
இந்தியா அமைதியை விரும்பும் நாடு. ஆனால், சீண்டப்பட்டால் தக்க பதிலடியை கொடுக்கும், என்று அமைச்சர் கூறினார். அண்டை நாடுகளுடனான பிரச்சினைகளை பேசி தீர்த்துக் கொள்ள வேண்டும் என்று அரசு விரும்புவதாக கூறிய அவர், ஆனால் அதே சமயம் நாட்டின் பாதுகாப்பில் எக்காரணத்தை கொண்டும் சமரசம் இல்லை என்றார்.
பாதுகாப்பு படைகளுக்கு அனைத்து ஆதரவையும் வழங்க உறுதி கூறிய அமைச்சர், எத்தகைய சூழ்நிலையையும் எதிர்கொள்ளும் திறன் கொண்ட வலுவான ராணுவம் என்பதே பிரதமர் திரு நரேந்திர மோடி தலைமையிலான அரசின் லட்சியம் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730872
பிரதமர் அலுவலகம்
பிரதமர் மற்றும் ஜப்பான் பிரதமர் இடையிலான தொலைபேசி உரையாடல்
பிரதமர் திரு. நரேந்திர மோடி இன்று ஜப்பான் பிரதமர் திரு.ஷின்சோ அபேயுடன் தொலைபேசி மூலம் உரையாடினார்.
கொவிட்-19 தொற்று காரணமாக, உலக சுகாதாரத்துக்கும், பொருளாதாரத்துக்கும் ஏற்பட்டுள்ள சவால்கள் குறித்து இரு தலைவர்களும் விவாதித்தனர். இந்த நெருக்கடிக்குத் தீர்வு காண தத்தமது நாடுகளில் எடுக்கப்பட்ட நடவடிக்கைள் பற்றியும் அவர்கள் விவாதித்தனர்.
தற்போதைய நெருக்கடியான சூழலில், இரு நாடுகளிலும் பரஸ்பரம் தங்கியிருக்கும் மக்களுக்கு வழங்கப்படும் ஆதரவை இருதலைவர்களும் வரவேற்றதுடன், இத்தகைய ஒத்துழைப்பைத் தொடர்ந்து வழங்க உறுதியளித்தனர்.
பெருந்தொற்று காரணமாக எழுந்துள்ள சவால்களுக்கு தீர்வுகளைக் காண உலகுக்கு உதவுவதில், இந்தியா-ஜப்பான் கூட்டுறவு பெரும்பங்கு வகிக்கும் என்பதை இருதலைவர்களும் ஒப்புக்கொண்டனர்.
பிரதமர் அலுவலகம்
அமெரிக்க அதிபரின் இந்தியப் பயணம் குறித்து பிரதமர் மகிழ்ச்சி வெளியிட்டுள்ளார்
அமெரிக்க அதிபர் வரும் 24-25 ஆகிய தேதிகளில் இந்தியாவுக்கு பயணம் மேற்கொள்ளவிருப்பது குறித்து, பிரதமர் திரு நரேந்திர மோடி மகிழ்ச்சி தெரிவித்துக் கொண்டுள்ளார். இந்தப் பயணம் மிகவும் சிறப்பு வாய்ந்ததாக இருக்கும் என்றும், இருநாடுகளின் நட்புறவை வெகுவாக வலுப்படுத்தும் என்றும் அவர் கூறியுள்ளார்.
தமது டுவிட்டர் பதிவுகள் மூலம் பிரதமர் கூறியிருப்பதாவது:
|
|
அதிபர் டொனால்ட் டிரம்ப், அவரது மனைவி ஆகியோர் பிப்ரவரி 24, 25 ஆகிய தேதிகளில் இந்தியாவுக்கு பயணம் மேற்கொள்கிறார். நமது மதிப்பிற்குரிய விருந்தினர்களுக்கு இந்தியா மறக்க முடியாத வரவேற்பை அளிக்க காத்திருக்கிறது. இந்தப் பயணம் மிகச்சிறப்பு வாய்ந்த ஒன்று இது இந்திய – அமெரிக்க நட்புறவை மேலும் வலுப்படுத்தும்.
@narendramodi
|
|
இந்தியாவும், அமெரிக்காவும் ஜனநாயகம், பன்முகத்தன்மை ஆகிய பொதுவான உறுதிப்பாட்டை பகிர்ந்து கொண்டுள்ளன. பல்வேறு விஷயங்களில் நமது நாடுகள் விரிவான ஒத்துழைப்பை அளித்து வருகின்றன. நமது இருநாடுகளுக்கு இடையிலான வலுவான நட்புறவை நமது குடிமக்களுக்கு மட்டுமல்லாமல் உலகம் முழுவதற்கும் பயனளிக்கக்கூடியதாகும்.@narendramodi
ரெயில்வே அமைச்சகம்
இந்திய ரயில்வேயில் பயனாளர் கிடங்கு செயல் திட்டம்  தொடக்கம்
ரயில்வே தகவல் வழிமுறைகள் மையம்  உருவாக்கிய பயனாளர் கிடங்கு செயல் திட்டத்தை  டி & ஆர்.எஸ்.  உறுப்பினர் திரு. பி.சி. சர்மா 28.09.2020 அன்று மேற்கு ரயில்வேயின் அனைத்து கிடங்குகளிலும் டிஜிட்டல் வசதி மூலம் தொடங்கி வைத்தார்.
இந்திய ரயில்வேயின் அனைத்து மண்டலங்களிலும் விரைவில் இந்தத் திட்டம் அமல் செய்யப்படும். இந்திய ரயில்வேயில் கிடங்குகள் சங்கிலித் தொடர் அமைப்பு ஏற்கெனவே டிஜிட்டல் மயமாக்கப் பட்டுள்ளது. இருந்த போதிலும் பயனாளர் முனையங்களில் அலுவலர்கள் மூலமாகவே இந்தச் செயல்பாடுகள் நடைபெற்று வந்தன. புதிய திட்டம் அமலுக்கு வருவதால் உடனுக்குடன் பரிவர்த்தனைகள் நடைபெறுதல், தொடர்புடைய அனைத்துத் துறையினருக்கும் இடையில் ஆன்லைன் தகவல் பரிமாற்றம் ஆகியவை சாத்தியமாகும். அலுவலர்கள் கையாள்வதில் இருந்து டிஜிட்டல் முறைக்கு மாறுவதன் மூலம் இது எளிதாகும். பயனாளர் கிடங்கு உள்ளிட்ட முழு சங்கிலித் தொடர் அமைப்பும் டிஜிட்டல் மயமாக்கப்படுவது இதன் மூலம் உறுதி செய்யப்படும்.
சிக்கனம், செயல்திறன் மற்றும் வெளிப்படைத்தன்மை இதன் மூலம் அதிகரிக்கும் என்பதுடன் சொத்து மேலாண்மை அளவு மேம்படும். சேவை நிலை உயர்ந்து, வாடிக்கையாளர்களுக்கு திருப்திகரமான சேவை அளிப்பது இதன் மூலம் உறுதி செய்யப்படும்.
பிரதமர் அலுவலகம்
ஈஸ்டர் திருநாளன்று கிறித்தவத் மதத் தலைவர்களுடன் பிரதமர் சந்திப்பு
ஈஸ்டர் திருநாளன்று கிறித்தவ மதத் தலைவர்களை பிரதமர் திரு நரேந்திர மோடி சந்தித்துப் பேசினார். தில்லியில் உள்ள புனித இருதய தேவாலயத்தில் நடைபெற்ற சந்திப்பின் சில புகைப்படங்களையும் திரு மோடி பகிர்ந்துள்ளார்.
ட்விட்டர் வாயிலாக அவர் கூறியதாவது:
“ஈஸ்டர் எனும் நன்னாளான இன்று தில்லியில் உள்ள புனித இருதய தேவாலயத்திற்கு நேரில் செல்லும் வாய்ப்பை நான் பெற்றிருந்தேன். கிறித்தவ சமூகத்தைச் சேர்ந்த ஆன்மீக மதத் தலைவர்களையும் நான் சந்தித்துப் பேசினேன்.
ஒரு சில காட்சிகள் உங்கள் பார்வைக்கு.”
“ஈஸ்டர் திருநாளன்று தில்லி புனித இருதய தேவாலயத்தில் எடுக்கப்பட்ட மேலும் சில புகைப்படங்கள்.
சமூகத்தில் மேலும் மகிழ்ச்சியையும், இணக்கத்தையும் இத்திருநாள் வழங்கட்டும்.”
சிறப்பு சேவைகள் மற்றும் கட்டுரைகள்
ரூ.10.58 கோடி ஜிஎஸ்டி வரி ஏய்ப்பு செய்தது தொடர்பாக ஒருவர் கைது
சரக்கு மற்றும் சேவை வரி  ஏய்ப்பு தொடர்பாக மத்திய நிதி அமைச்சகத்தின் கீழ் இயங்கும் ஜிஎஸ்டி விசாரணை இயக்குநரகம் சார்பில் சென்னையில் உள்ள தனியார் திருமண மற்றும் நிகழ்ச்சிகள் மேலாண்மை நிறுவனத்தில் சோதனை நடத்தப்பட்டது. வரி ஏய்ப்பு செய்திருப்பதாக கிடைத்த தகவலின் அடிப்படையில் நடத்தப்பட்ட இந்த ஆய்வில் அந்த நிறுவனம் சுமார் ரூ.11 கோடி ஜிஎஸ்டி மோசடி செய்திருப்பது கண்டுபிடிக்கப்பட்டது. 3 பிரிவுகளின் அடிப்படையில் வாடிக்கையாளர்களிடமிருந்து மொத்தம் ரூ.59 கோடி வசூல் செய்துவிட்டு அதற்கு ஒரு ரூபாய் கூட வரி செலுத்தவில்லை. வாடிக்கையாளர்களிடமிருந்து குறைந்த ஜிஎஸ்டி, ஜிஎஸ்டி இல்லாத பிரிவு உட்பட 3 பிரிவுகளின் அடிப்படையில் பணம் வசூலிக்கப்பட்டது. இதையடுத்து அந்நிறுவனத்தின் உரிமையாளர்களில் ஒருவர் கடந்த 14ம் தேதி கைது செய்யப்பட்டு சென்னை எழும்பரில் உள்ள பொருளாதார குற்றவியல் நீதிமன்றத்தில் ஆஜர் படுத்தப்பட்டார். இந்த வழக்கின் விசாரணை தொடர்ந்து நடைபெற்று வருகிறது. இது போன்ற வழக்குகளில் வரி மோசடியை அடையாளம் காண உதவும் தகவல் தருபவரை பாதுகாப்பதுடன் அவருக்கு பரிசு கொடுத்து ஊக்குவிப்பது அரசின் கொள்கை என்பதால் அதனை உறுதி செய்ய நடவடிக்கை எடுக்கப்படும் என உயர் அதிகாரிகள் தெரிவித்தனர். சென்னை ஜிஎஸ்டி விசாரணை இயக்குநரகத்தின் தலைமை கூடுதல் இயக்குநர் மயங்க் குமார் வெளியிட்டுள்ள செய்திக் குறிப்பில் இந்த தகவல் தெரிவிக்கப்பட்டுள்ளது.
பிரதமர் அலுவலகம்
வாலிமு நைரேரேயின் 100-வது பிறந்தநாளையொட்டி அவருக்குப் பிரதமர் புகழாரம் சூட்டியுள்ளார்
மகத்தான தலைவரும், இந்தியாவின் நண்பருமான வாலிமு நைரேரேயின் 100-வது பிறந்தநாளையொட்டி அவருக்குப் பிரதமர் திரு நரேந்திர மோடி புகழாரம் சூட்டியுள்ளார். வாலிமு நைரேரேயின் கோட்பாடுகளான ஒற்றுமை, சமத்துவம் ஆகியவை இன்றும் பொருத்தம் உள்ளவையாக இருக்கின்றன என்று திரு மோடி கூறியுள்ளார். அவரது வாழ்க்கையும், பணியும் நம் அனைவருக்கும் நிலைத்த ஊக்குவிப்பாக இருக்கும் என்று திரு மோடி மேலும் கூறியுள்ளார்.
பிரதமர் டுவிட்டரில் கூறியிருப்பதாவது;
“வாலிமு நைரேரேயின் வாழ்க்கையும், பணியும் நம் அனைவருக்கும் நிலைத்த ஊக்குவிப்பாக இருக்கும். அவர் முன்மொழிந்த ஒற்றுமை, சமத்துவம் ஆகியவை இன்றும் பொருத்தம் உள்ளவையாக இருக்கின்றன. மகத்தான தலைவரும், இந்தியாவின் நண்பருமான வாலிமு நைரேரேயின் 100-வது பிறந்தநாளில் அவருக்கு எனது புகழஞ்சலி.”
தொழிலாளர் மற்றும் வேலைவாய்ப்பு அமைச்சகம்
35 ஆண்டுகளுக்குப் பிறகு இந்தியாவுக்கு சர்வதேச தொழிலாளர் அமைப்பில் தலைமை பதவி
சர்வதேச தொழிலாளர் அமைப்பின் ஆளுகைக் குழு தலைமைப் பதவியை 35 ஆண்டுகளுக்குப் பின்னர் இந்தியா மீண்டும் பொறுப்பேற்றுள்ளது.
சர்வதேச தொழிலாளர் அமைப்பு-இந்தியா இடையே நூறு ஆண்டுகால ஆக்கப்பூர்வமான உறவில் ஒரு புதிய அத்தியாயம் படைக்கப்பட்டுள்ளது. தொழிலாளர் மற்றும் வேலைவாய்ப்புத்துறை செயலாளர் திரு. அபூர்வா சந்த்ரா, 2020 அக்டோபர்-2021 ஜூன் வரையிலான காலகட்டத்துக்கு சர்வதேச தொழிலாளர் அமைப்பின் ஆளுகைக் குழுவின் தலைவராக தேர்ந்தெடுக்கப்பட்டுள்ளார்.
சர்வதேச தொழிலாளர் அமைப்பின் உயர்ந்த நிர்வாக அமைப்பான ஆளுகை குழுவானது கொள்கைகள், திட்டங்கள், நிகழ்ச்சிகள், நிதி ஆகியவற்றை தீர்மானிக்கிறது. இயக்குநர் ஜெனரலையும் தேர்வு செய்யும் அதிகாரம்படைத்ததாகும். இப்போது சர்வதேச தொழிலாளர் அமைப்பில் 187 உறுப்பினர்கள் உள்ளனர். வரவிருக்கும் 2020 நவம்பர் மாதம் நடைபெற உள்ள ஆளுகைக் குழுவின் கூட்டத்தை திரு.அபூர்வா சந்த்ரா தலைமையேற்று நடத்துவார். ஜெனிவாவில் நடைபெறும் இந்த கூட்டத்தில், உறுப்பினர் நாடுகளைச் சேர்ந்த சமூக பங்குதாரர்கள் மற்றும் மூத்த அதிகாரிகளுடன் உரையாடும் வாய்ப்பு அவருக்குக் கிடைக்கும். தொழிலாளர் சந்தையின் கடினத்தன்மையை அகற்றுவதற்கு பங்கேற்பாளர்களின் அரசால் எடுக்கப்படும் மாற்றங்களுக்கான முயற்சிகளை ஊக்குவிக்கும் தளமாகவும் இது இருக்கும். அமைப்புசாரா தொழில் அல்லது அமைப்புசார்ந்த தொழில் எந்த தொழிலில் பணியாற்றினாலும் அனைத்துப் ஊழியர்களுக்கும் சர்வதேச அளவிலான சமூக பாதுகாப்பு அளிப்பது குறித்த தெளிவான நோக்கத்தை இந்த கூட்டம் உருவாக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1667036
----
(
பிரதமர் அலுவலகம்
வசந்த பஞ்சமி திருநாளை முன்னிட்டு நாட்டு மக்களுக்கு பிரதமர் வாழ்த்து
வசந்த பஞ்சமி திருநாளை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்
“அனைவருக்கும் வசந்த பஞ்சமி திருநாள் வாழ்த்துகள்”, என்று பிரதமர் குறிப்பிட்டுள்ளார்.
விண்வெளித்துறை
சிறப்பு விண்வெளித் திட்டங்கள்
நாட்டின் தொலைத் தொடர்பு தேவைகளை பூர்த்தி செய்ய ஏதுவாக, 25 ஜிபிபிஎஸ் திறன்கொண்ட இந்தியாவின் 3 செயற்கை கோள்கள் இயங்கி வருவதன் மூலம், கண்ணாடி இழைக் கம்பிவட இணைப்பு இல்லாத கிராம பஞ்சாயத்துகளில், பாரத்நெட் திட்டத்தின்கீழ் இணைப்பு வழங்கப்பட்டு வருகிறது. இந்த வகையைச் சேர்ந்த மேலும் ஒரு செயற்கை கோள் அனுப்பப்படவுள்ளதாக மத்திய இணையமைச்சர் டாக்டர். ஜிதேந்திர சிங் தெரிவித்துள்ளார். மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனை தெரிவித்துள்ள அவர், விண்வெளித்துறையில் தனியாரும் பங்கேற்க அரசு அனுமதி அளித்திருப்பதன்மூலம், நாட்டில் அதிகரித்து வரும் செயற்கைகோள் தேவைகளை பூர்த்தி செய்யும் விதமாக, தனியாரும் செயற்கைகோள்களை தயாரித்து சொந்தமாக்கி. இயக்க முடியுமென்றும் தெரிவித்துள்ளார்.
நிதி அமைச்சகம்
GSTR-2A இல் தரவை இறக்கம் செய்க
வெளிநாடுகளில் இருந்து பொருள்களை இறக்குமதி செய்வது மற்றும் SEZ அலகுகள் / SEZ டெவலப்பர்களிடமிருந்து தயாரிக்கப்படும் உள் பொருள்கள் பற்றிய விவரங்களைக் காண்பிப்பதற்காக GSTR-2A இல் இரண்டு புதிய அட்டவணைகள் சேர்க்கப்பட்டுள்ளன. வரி செலுத்துவோர் இப்போது ICEGATE சிஸ்டமிலிருந்து  GST சிஸ்டம்  பெறும் உள்ளீடுகளின் தரவைப் பார்க்கலாம். தற்போதைய தரவுப் பதிவேற்றம் ஒரு சோதனை அடிப்படையில் செய்யப்படுகிறது, இது செயல்பாட்டு உணர்வைத் தருவதுடன், வரி செலுத்துவோரிடமிருந்து கருத்துக்களைப் பெறுகிறது.
தற்போது, கணினி 2020 ஆகஸ்ட் 6 வரை தரவைக் காட்டுகிறது. மேலும், கணினிமயமாக்கப்படாத துறைகள்  மற்றும் கூரியர் சேவைகள் / தபால் அலுவலகம் மூலம் செய்யப்படும் இறக்குமதிகள் ஆகியவற்றில் தாக்கல் செய்யப்பட்ட உள்ளீடுகளின் பில் இறக்குமதித் தகவல்களை கணினி தற்போது கொண்டிருக்கவில்லை என்பதை வரி செலுத்துவோர் கவனிக்கலாம். இது கூடிய விரைவில் கிடைக்கும்.
உள்ளீடுகளின் திருத்தம் குறித்த விவரங்களில் செய்யப்பட்ட திருத்தத் தகவல்களும் விரைவில் வழங்கப்படும் என்பதையும் கவனத்தில் கொள்ளலாம்.
வரி செலுத்துவோர் சுயசேவை போர்ட்டலில் டிக்கெட்டில் பதிவு செய்வதன் மூலம் தங்கள் கருத்துக்களைப் பகிர்ந்து கொள்ளுமாறு கேட்டுக்கொள்ளப்படுகிறார்கள்.
மனித வள மேம்பாட்டு அமைச்சகம்
விளையாட்டுகளில் குழந்தைகளின் மேம்பாடு
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த கல்வித் துறை இணை அமைச்சர் திருமதி அன்னபூர்ணா தேவி கீழ்காணும் விவரங்களை வழங்கினார்.
தேசிய பாடத்திட்டச் செயல்முறையின்படி சுகாதாரம் மற்றும் உடற்பயிற்சிக் கல்வி, ஒன்று முதல் பத்தாம் வகுப்பு வரை கட்டாயப் பாடம் ஆகும். இவை குறித்த ஆசிரியர் கையேடு மற்றும் பாடப்புத்தகங்களை,
தேசிய கல்வி ஆராய்ச்சி மற்றும் பயிற்சிக் குழு கொண்டு வந்துள்ளது.
கூடுதலாக, முறைப்படுத்தப்பட்ட மற்றும் நன்கு வடிவமைக்கப்பட்ட சுகாதாரம் மற்றும் உடற்பயிற்சிக் கல்வி திட்டத்தை மத்திய பள்ளிக் கல்வி வாரியமான சிபிஎஸ்இ அறிமுகப்படுத்தியுள்ளது. 1 முதல் 12-ம் வகுப்பு வரை
சுகாதாரம் மற்றும் உடற்பயிற்சிக் கல்விப் பாடங்களை சிபிஎஸ்இ கட்டாயமாக்கி உள்ளது.
1 முதல் 12 வரையிலான மாணவர்களுக்கு ஒரு நாளைக்கு ஒரு வகுப்பை சுகாதாரம் மற்றும் உடற்கல்வி பாடங்களுக்கு ஒதுக்க வேண்டும் என்று அனைத்துப் பள்ளிகளுக்கும் வாரியம் அறிவுறுத்தியுள்ளது. மேற்கண்ட வகுப்புகளில் உள்ள மாணவர்கள் அவர்களது விருப்பம் மற்றும் திறமைக்கு ஏற்றவாறு குறைந்தபட்சம் இரண்டு விளையாட்டுகளில் கட்டாயமாகக் கலந்து கொள்ள வேண்டும்.
சிபிஎஸ்இ 10 மற்றும் 12-ம் வகுப்பு பொதுத்தேர்வுகளை எழுதுவதற்கு இது கட்டாயமாக்கப்பட்டுள்ளது. மேலும், உடலுறுதி திட்டத்திற்கான வழிகாட்டுதல்களைப் பல்கலைக்கழக மானியக் குழு உருவாக்கி உள்ளது. மாணவர்கள் மற்றும் ஆசிரியர்களின் உடல் உறுதி மற்றும் ஆரோக்கியத்திற்குத் தேவையான கொள்கைகள் மற்றும் செயல்முறைகளைப் பின்பற்ற கல்வி நிலையங்களை இந்த வழிகாட்டுதல்கள் ஊக்குவிக்கின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1807641
குடியரசுத் தலைவர் செயலகம்
தசராவை முன்னிட்டு குடியரசு தலைவர் வாழ்த்து
தசராவை முன்னிட்டு குடியரசு தலைவர் திரு ராம் நாத் கோவிந்த் மக்களுக்கு வாழ்த்துகளை தெரிவித்துள்ளார்.
“விஜய தசமி நன்னாளில், இந்தியாவிலும் வெளிநாட்டிலும் வசிக்கும் சக குடிமக்களுக்கு எனது அன்பான வாழ்த்துகளை தெரிவித்துக் கொள்கிறேன்.
தீமைக்கு எதிராக நன்மை வெற்றி பெற்றததை குறிக்கும் வகையில் விஜய தசமி கொண்டாடப்படுகிறது. ஒழுக்கம், நன்மை மற்றும் நல்லொழுக்கத்தின் வழியைப் பின்பற்ற இந்த விழா நம்மைத் தூண்டுகிறது. பகவான் ராமரின் ஆளுமையும் மரியாதை புருஷோத்தமராக அவரது நீதியான செயல்பாடும் நம் அனைவருக்கும் ஏற்றதாகும்.
சமுதாயத்தின் நன்னெறி அடித்தளத்தை இந்த பண்டிகை வலுப்படுத்தி, தேசத்தைக் கட்டியெழுப்ப உழைப்பதற்கு அனைத்து மக்களையும் ஊக்குவிக்கட்டும்,” என்று தமது வாழ்த்து செய்தியில் குடியரசு தலைவர் தெரிவித்துள்ளார்.
ஜவுளித்துறை அமைச்சகம்
கார்பன் உமிழ்வைக் குறைத்து, சுழற்சிப் பொருளாதாரத்தை மேம்படுத்தும் நீடித்த ஜவுளித் தொழிலில் இந்தியா முன்னோடியாக உள்ளது: மத்திய ஜவுளித்துறை அமைச்சர் திரு பியூஷ் கோயல்
கார்பன் உமிழ்வைக் குறைத்து, சுழற்சிப் பொருளாதாரத்தை மேம்படுத்தும் நீடித்த ஜவுளித் தொழிலில் இந்தியா முன்னோடியாக உள்ளது என்று மத்திய ஜவுளி, வர்த்தகம் மற்றும் தொழில், நுகர்வோர் விவகாரம், உணவு மற்றும் பொது விநியோகத்துறை அமைச்சர் திரு பியூஷ் கோயல் கூறியுள்ளார். புத்தாக்கம் மற்றும் கவர்ச்சிகரமான உற்பத்தியை மேற்கொண்டு உலகிலேயே இந்திய ஜவுளித் தொழில் முத்திரைப் பதித்துள்ளதாக உத்தரப்பிரதேசத்தின் கிரேட்டர் நொய்டாவின் 69-வது இந்திய சர்வதேச ஆயத்த ஆடை கண்காட்சியின் தொடக்க விழாவில் பேசிய அவர் கூறினார்.
இந்தியாவின் ஜவுளித் தொழிலை மேம்படுத்தும் நடவடிக்கையாக, பிரதமரின் மெகா ஒருங்கிணைந்த ஜவுளி பிராந்தியம் மற்றும் ஆயத்த ஆடைப் பூங்கா  7 மாநிலங்களில் அமைக்கப்பட்டு வருவதாக அமைச்சர் கூறினார். பிஎம் மித்ரா பூங்காக்கள் போக்குவரத்து செலவைக் குறைத்து தரமான பொருட்களை உற்பத்தி செய்ய பயன்படும் என்று அவர் தெரிவித்தார். உள்நாட்டு தேவை மற்றும் ஏற்றுமதியைப் பூர்த்தி செய்யும் வகையில், இந்த பூங்காக்கள் பயன்படும் என்று அவர் கூறினார்.
உலகத் தரத்திற்கு இந்திய ஆடைகளின் தரம் உயர்ந்திருப்பதாகக் கூறிய அமைச்சர், தரம் குறித்து நிறுவனங்கள் கவனம் செலுத்த வேண்டும் என்று கேட்டுக்கொண்டார். பல்வேறு நாடுகளுடன் விரிவான பொருளாதாரக் கூட்டாண்மை ஒப்பந்தங்கள், தடையற்ற வர்த்தக ஒப்பந்தங்களை செய்துகொள்ள இந்தியா தீவிரமாக பரிசீலித்து வருகிறது என்றும் இந்த ஒப்பந்தங்கள் இந்திய ஜவுளித்துறைக்கு பெரும் ஊக்குவிப்பாக அமையும் என்றும் அவர் தெரிவித்தார். இந்த ஒப்பந்தங்கள் மூலம், புதிய சந்தைகளை உருவாக்கி ஏற்றுமதியை அதிகரித்து வேலைவாய்ப்புகளை உருவாக்கி ஜவுளித்துறையில் வளர்ச்சியை ஏற்படுத்தும் என்று அமைச்சர் தெரிவித்தார்.
ரெயில்வே அமைச்சகம்
தேவை அதிகரித்துள்ளதை கருத்தில் கொண்டு 660 கூடுதல் ரயில்களுக்கு 2021 ஜூன் மாதத்தில் இந்திய ரயில்வே ஒப்புதல் அளித்துள்ளது
கொரோனா தொற்றுகள் குறைந்து வரும் காரணத்தால், பொதுமக்களுக்கு போக்குவரத்து வசதியளிப்பதற்காகவும், புலம்பெயர்ந்த தொழிலாளர்களின் போக்குவரத்திற்காகவும், பல்வேறு இடங்களில் இருக்கும் காத்திருப்பு பட்டியலை கருத்தில் கொண்டும் சிறப்பு ரயில்களின் எண்ணிக்கையை இந்திய ரயில்வே உயர்த்தி வருகிறது.
கொவிட்டுக்கு முந்தைய காலகட்டத்தில் சுமார் 1768 ரயில்கள் தினமும் இயக்கப்பட்டன.
2021 ஜூன் 18 நிலவரப்படி, சுமார் 983 ரயில்கள் தினசரி இயக்கப்படுகின்றன. கொவிட்டுக்கு முந்தைய காலகட்டத்துடன் ஒப்பிடும் போது இது 56 சதவீதம் ஆகும். தேவைக்கேற்ப ரயில்களின் எண்ணிக்கை படிப்படியாக உயர்த்தப்பட்டு வருகிறது.
2021 ஜூன் 1 நிலவரப்படி, சுமார் 800 ரயில்கள் இயக்கப்பட்டு வந்தன. 2021 ஜூன் 1 முதல் 2021 ஜூன் 18 வரை, சுமார் 660 கூடுதல் ரயில்களுக்கு ஒப்புதல் அளிக்கப்பட்டுள்ளது. இதில் தெற்கு ரயில்வேயில் மட்டும் மொத்தம் 70 ரயில்களுக்கு ஒப்புதல் அளிக்கப்பட்டுள்ளது.
உள்ளூர் நிலவரம் மற்றும் பயண சீட்டுகளுக்கான தேவை ஆகியவற்றை கருத்தில் கொண்டு படிப்படியாக ரயில்களின் எண்ணிக்கையை உயர்த்துமாறு மண்டல ரயில்வே நிர்வாகங்களுக்கு அறிவுறுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleseDetail.aspx?PRID=1728270
மனித வள மேம்பாட்டு அமைச்சகம்
மூன்றாவது கல்விப் பணிக்குழுக் கூட்டம் புவனேஸ்வரில் தொடங்கியது
இந்தியாவின் ஜி20 தலைமைத்துவத்தின் கீழ் மூன்றாவது கல்விப் பணிக்குழுக் கூட்டம் புவனேஸ்வரில் இன்று தொடங்கியது. முதல் நாளான இன்று மத்திய கல்வித்துறை இணையமைச்சர் திரு சுபாஷ் சர்கார் தொடக்கவுரையாற்றினார்.
தரமான கல்வியை மேம்படுத்துவதற்காக இந்தியாவின் ஜி20 தலைமைத்துவத்தின் கீழ், கல்விப் பணிக்குழு செயலாற்றி வருவதாக அவர் கூறினார். வளர்ந்து வரும் பணிச்சூழலுக்கேற்ற திறனை இளைஞர்கள் வளர்த்துக்கொள்ள வேண்டும் என்று அவர் தெரிவித்தார். சமூக பயன்களுக்காக நீடித்தத் தீர்வுகளை இணைந்து ஏற்படுத்துமாறு திரு சுபாஷ் சர்கார் அழைப்பு விடுத்தார்.
உயர் கல்வித் துறை செயலாளர் திரு சஞ்சய் மூர்த்தி, பள்ளிக்கல்வி மற்றும் எழுத்தறிவுத் துறை செயலாளர் திரு சஞ்சய் குமார், திறன் மேம்பாடு மற்றும் தொழில் முனைவோர்த் துறை செயலாளர் திரு அதுல் குமார் திவாரி மற்றும் அமைச்சகத்தின் மூத்த அதிகாரிகள் இக்கூட்டத்தில் கலந்துகொண்டனர். ஜி20 உறுப்பு நாடுகளின் பிரதிநிதிகள் உட்பட 27 நாடுகளின் 60-க்கும் மேற்பட்ட பிரதிநிதிகள், விருந்தினர் நாடுகள் மற்றும் சர்வதேச அமைப்புகளின் பிரதிநிதிகள் ஆகியோரும் இக்கூட்டத்தில் பங்கேற்றுள்ளனர்.
எஃகுத்துறை அமைச்சகம்
எஃகு துறை செயலாளராக திரு சஞ்சய் குமார் சிங் பொறுப்பேற்பு
எஃகு துறை அமைச்சகத்தின் செயலாளராக திரு சஞ்சய் குமார் சிங் இன்று பொறுப்பேற்றார். இவர் மத்தியப் பிரதேசத்தைச் சேர்ந்த 1987ம் ஆண்டு ஐஏஎஸ் அதிகாரி. இவர் இந்த பொறுப்பை திரு பி.கே.திரிபாதியிடம் இருந்து பெற்றுக் கொண்டார்.
இதற்கு முன் நிர்வாக சீர்திருத்தம் மற்றும் பொதுமக்கள் குறைதீர்ப்பு துறை மற்றும் ஓய்வூதியம், ஒய்வூதியர்கள் நலத்துறையின் செயலாளராக திரு சஞ்சய் குமார் சிங் பணியாற்றினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786315
சுகாதாரம் மற்றும் குடும்ப நலத்துறை அமைச்சகம்
நுரையீரல் அழற்சிக்கான நாட்டின் முதல் தடுப்பு மருந்தை டாக்டர். ஹர்ஷ் வர்தன் அறிமுகப்படுத்தினார்
நுரையீரல் அழற்சிக்கான நாட்டின் முதல் தடுப்பு மருந்தை  மத்திய சுகாதாரம் மற்றும் குடும்ப நல அமைச்சர் டாக்டர். ஹர்ஷ் வர்தன் இன்று அறிமுகப்படுத்தினார்.
‘நிமோசில்’  எனப்படும் இந்த மருந்தை பில் அண்டு மெலிந்தா கேட்ஸ் ஃபவுண்டேஷனுடன் இணைந்து சீரம் இன்ஸ்ட்டிட்டியூட் ஆஃப் இந்தியா பிரைவேட் லிமிடெட் தயாரித்துள்ளது.
அதிகp பயன்பாடு மற்றும் இந்தியp பொருளாதாரத்திற்கு அதன் பங்களிப்பைp பொருத்தவரையில் உலகின் மிகப்பெரிய தடுப்பு மருந்து உற்பத்தியாளராக சீரம் இன்ஸ்ட்டிட்டியூட் ஆஃப் இந்தியா பிரைவேட் லிமிடெட் விளங்குவதாகக் கூறிய அமைச்சர், 170 நாடுகளில் அந்நிறுவனத்தின் தடுப்பு மருந்துகள் பயன்படுத்தப்படுவதாகக் கூறினார்.
உலகில் இருக்கும் மூன்றில் ஒரு குழந்தைக்கு சீரம் இன்ஸ்ட்டிட்டியூட் ஆஃப் இந்தியாவின் தடுப்பு மருந்துகள் வழங்கப்படுகின்றன என்று டாக்டர். ஹர்ஷ் வர்தன் மேலும் கூறினார்.
பிரதமர் திரு. நரேந்திர மோடியின் தற்சார்பு இந்தியா இலட்சியத்தைச் சார்ந்து, கோவிட்-19 பெருந்தொற்று காரணத்தால் அமல்படுத்த பொதுமுடக்கத்தின் போது, நுரையீரல் அழற்சிக்கான தடுப்பு மருந்திற்கான உரிமத்தை சீரம் இன்ஸ்ட்டிட்டியூட் ஆஃப் இந்தியா பெற்றதை அமைச்சர் நினைவு கூர்ந்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்;
https://pib.gov.in/PressReleasePage.aspx?PRID=1684165
------
(Visitor Counter : 211
பிரதமர் அலுவலகம்
பர்மிங்காமில் நடைபெற்ற காமன்வெல்த் 2022 பளு தூக்குதலில் வெண்கலப் பதக்கம் வென்ற குர்தீப் சிங்கிற்கு பிரதமர் வாழ்த்து
பர்மிங்காமில் நடைபெற்ற காமன்வெல்த் 2022 பளு தூக்குதலில் வெண்கலப் பதக்கம் வென்ற குர்தீப் சிங்கிற்கு பிரதமர் திரு.நரேந்திர மோடி வாழ்த்து தெரிவித்துள்ளார்.
பிரதமர் ட்விட்டர் செய்தியில் கூறியிருப்பதாவது,
“கடின உழைப்பும், அர்ப்பணிப்பு உணர்வும் சிறந்த பலன்களை தரும்.. இதனை, பளு தூக்குவதில் வெண்கலப் பதக்கம் வென்றதன் மூலம் குர்தீப் சிங் வெளிப்படுத்தியுள்ளார். நம் மக்களிடையே அவர் மகிழ்ச்சியை ஏற்படுத்தியுள்ளார். அவருக்கு நல்வாழ்த்துகளும் பாராட்டுகளும்.”
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.17 கோடி தடுப்பூசி டோஸ்கள் வழங்கப்பட்டுள்ளன. இதில் 95.14 கோடி இரண்டாம் தவணை தடுப்பூசி டோஸ்களும், 22.46 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 50.871 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,035 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 163 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,48,472 பேர்.
கடந்த 24 மணி நேரத்தில் 89 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.05% வாராந்திர பாதிப்பு விகிதம் 0.09%
இதுவரை மொத்தம் 91.34 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,63,342 சோதனைகள் நடத்தப்பட்டுள்ளன.